《生日夜酌》
明代·苏升

堪笑百年徒一瞬，他乡今夕又生辰。却怜底事真无定，但得尊生何厌频。

望入白云惟见月，梦馀青草不知春。殊惭多病为官苦，空有腰肢折与人。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。